Sveučilište Josipa Jurja Strossmayera u Osijeku Gradska i sveučilišna knjižnica Osijek, Europska avenija 24, 31000 Osijek, raspisuje

**JAVNI NATJEČAJ**

za prijem u radni odnos naradno mjesto I. vrste – diplomirani knjižničar na određeno vrijeme s punim radnim vremenom, 1 izvršitelj (zamjena za rodiljni/roditeljski dopust)

Pristupnici na natječaj uz opće uvjete propisane Zakonom o radu dužni su ispunjavati i sljedeće posebne uvjete:

- završen diplomski sveučilišni studij ili integrirani preddiplomski i diplomski sveučilišni studij iz polja informacijskih i komunikacijskih znanosti s najmanje 60 ECTS bodova iz temeljnih predmeta knjižničarstva, odnosno studij knjižničarstva kojim je stečena visoka stručna sprema sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju,

- položen stručni ispit za zvanje diplomiranog knjižničara prema Pravilniku o uvjetima i načinu stjecanja stručnih zvanja u knjižničarskoj struci,

- 1 godina radnog iskustva u struci

Uz vlastoručno potpisanu prijavu za natječaj u kojoj je potrebno navesti osobne podatke (osobno ime, datum i mjesto rođenja, adresa stanovanja, broj telefona, te po mogućnosti adresa elektroničke pošte) kandidati su dužni priložiti:

- životopis,

- dokaz o hrvatskom državljanstvu

– dokaz o stečenoj stručnoj spremi

- dokaz o položenom stručnom ispitu

– dokaz o radnom iskustvu i radnom iskustvu u struci u trajanju 1 godine (potrebno je dostaviti dokumente navedene u točki a) i b):

a) preslik elektroničkog zapisa o podacima evidentiranim u matičnoj evidenciji HZMO osiguranje (e-radna knjižica), izdan u vrijeme trajanja natječaja

b) preslik ugovora o radu ili potvrdu poslodavca (koja mora sadržavati vrstu poslova koju je obavljao i vremenska razdoblja obavljanja poslova)

Isprave se prilažu u neovjerenom presliku, a kandidati su na zahtjev dužni predočiti na uvid originale dostavljenih isprava.

Na natječaj se mogu ravnopravno prijaviti osobe oba spola. Izrazi koji se koriste u natječaju, a imaju rodno značenje koriste se neutralno i odnose se jednako na muški i ženski spol.

Ako pristupnik ostvaruje pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo, priložiti isprave kojima dokazuje statuse temeljem kojeg ostvaruje pravo prednosti, potvrdu Hrvatskog zavoda za zapošljavanje izdanu u vrijeme trajanja natječaja kao dokaz o statusu nezaposlene osobe, te dokaz iz kojeg je vidljivo na koji način je prestao radni odnos kod posljednjeg poslodavca. Prednost u odnosu na ostale pristupnike ostvaruje se samo pod jednakim uvjetima.

Poveznica za stranicu Ministarstva hrvatskih branitelja na kojoj su navedeni dokazi potrebni za ostvarivanje prava prednosti pri zapošljavanju je <https://branitelji.gov.hr/zaposljavanje-843/843>.

Kandidatom u natječajnom postupku smatra se osoba koja ispunjava formalne uvjete iz natječaja te je podnijela urednu i pravovremenu prijavu na natječaj zajedno sa svim prilozima.

Urednom prijavom smatra se ona prijava koja sadrži sve podatke i priloge navedene u natječaju.

Nepotpune, neuredne i nepravovremene prijave neće se razmatrati. Kandidati koji nisu podnijeli pravodobnu i urednu prijavu ili ne ispunjavaju formalne uvjete iz natječaja, ne smatraju se kandidatima prijavljenim na natječaj.

Za kandidate prijavljene na natječaj čije su prijave uredne i koji ispunjavaju formalne uvjete može se provesti provjera znanja, sposobnosti i vještina bitnih za obavljanje radnog mjesta pisanim testiranjem i/ili razgovorom. Ako kandidat ne pristupi provjeri smatrat će se da je povukao prijavu na natječaj.

O mjestu, vremenu i načinu provedbe testiranja i/ili razgovora pristupnici će biti obaviješteni putem mrežnih stranica Gradske i sveučilišne knjižnice Osijek [www.gskos.unios.hr](http://www.gskos.unios.hr).

Prijave na natječaj s dokazima o ispunjavanju uvjeta, dostavljaju se u **roku od 8 dana** od objave natječaja u Narodnim novinama, na adresu Gradska i sveučilišna knjižnica Osijek, Europska avenija 24, 31000 Osijek, preporučenom poštom ili neposredno, s naznakom: »Za natječaj- dipl. knjižničar«.

Obavijest o odabranom kandidatu objavit će se na službenoj mrežnoj stranici Gradske i sveučilišne knjižnice Osijek [www.gskos.unios.hr](http://www.gskos.unios.hr).

O rezultatima natječaja kandidati će biti obaviješteni u roku od 15 dana od dana njegova dovršetka. Gradska i sveučilišna knjižnica Osijek zadržava pravo obavijestiti sve prijavljene kandidate i putem elektronske pošte.

Gradska i sveučilišna knjižnica Osijek zadržava pravo da bez posebnog obrazloženja ne prihvati ni jednu prijavu i poništi natječaj bez ikakve odgovornosti prema kandidatima i obveze snošenja troškova njihovog sudjelovanja u natječaju.

Prijavom na natječaj, pristupnici su izričito suglasni da Gradska i sveučilišna knjižnica Osijek kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno odredbama Uredbe (EU) 2016/679 Europskog parlamenta i Vijeća od 27. travnja 2016. (Opća uredba o zaštiti podataka) i Zakona o provedbi Opće uredbe o zaštiti podataka (NN 42/18)

Gradska i sveučilišna knjižnica Osijek

 Ravnateljica

 Dubravka Pađen-Farkaš, viša knjižničarka

Klasa: 112-01/18-01/20

Urbroj: 2158-79-01/18-01

Osijek, 27. studenog 2018.